open-index/open-wikipedia-markdown huggingface dataset:
Dansk Melodi Grand Prix 2000

**Dansk Melodi Grand Prix 2000** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2000, Kilpailu pidettiin avoimena sävellyskilpailuna, johon lähetettiin noin 100 kappaletta. Lähetetyistä kappaleista valittiin kymmenen finalistia. Finaalikappaleiden nimet ja tekijät julkaistiin 3. joulukuuta ja esittäjät 14. tammikuuta.

Finaali pidettiin 19. helmikuuta Cirkusbygningenissä Kööpenhaminassa. Finaali pidettiin kaksikierroksisena. Ensimmäisellä kierroksella puhelinäänestäjät valitsivat viisi kappaletta toiselle kierrokselle. Toisella kierroksella voittajan valitsivat yhdessä puhelinäänestäjät ja raati siten, että Tanska oli jaettu neljään alueeseen, joista kunkin puhelinäänestystulos muutettiin pisteiksi kaavalla 12-10-8-6-4. Myös raati pisteytti kappaleet samalla kaavalla. Kilpailun voitti duo Olsen Brothers kappaleella "Smuk som et stjerneskud", joka käännettiin kansainvälistä Eurovision laulukilpailua varten englanniksi nimellä "Fly on the Wings of Love". Kappale voitti myös kansainvälisen Eurovision laulukilpailun. Finaalia seurasi 1&nbsp;356&nbsp;000 katsojaa.

## Tulos
### Ensimmäinen kierros

### Toinen kierros

## Lähteet
*
*http://natfinals.50webs.com/90s_00s/Denmark2000.html

### Viitteet

## Aiheesta muualla
*Koko karsintafinaali DR:n sivuilla: Osa 1, Osa 2
Pentti Järvi

**Pentti Johannes Järvi** (5. joulukuuta 1928 Kauhava – 26. toukokuuta 2020 Seinäjoki) oli suomalainen yritysjohtaja, joka sai teollisuusneuvoksen arvonimen.

Pentti Järven vanhemmat olivat Johannes Järvi ja Amanda Saarela. Hän avioitui 1948 Maija-Liisa Fagerholmin kanssa. Järvi kävi keskikoulun Kauhavan yhteiskoulussa. Hän oli harjoittelija, myyjä ja myymälänhoitaja eri osuuskaupoissa Etelä-Pohjanmaalla 1945–1957, Maanviljelijäin Oy:n toimitusjohtaja Lapualla 1957–1961 ja Ville ja Maija Isosaaren perustaman Maaseudun Kone Oy:n kaupallinen johtaja Ylihärmässä 1961–1973, toimitusjohtaja 1973–1988 ja hallituksen jäsen 1988–1994. Yhtiön toimitusjohtajan tehtävässä Järveä seurasi Ville ja Maija Isosaaren poika, myös teollisuusneuvoksen arvonimen saanut Jaakko Isosaari. Järvellä oli työuransa aikana useita teollisuuden, liike-elämän ja muita asiantuntija- ja luottamustoimia. Teollisuusneuvoksen arvonimen hän sai 1990.

## Lähteet
Dansk Melodi Grand Prix 1999

**Dansk Melodi Grand Prix 1999** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1999. Viiden kappaleen välinen kilpailu pidettiin 13. maaliskuuta Tanskan yleisradioyhtiö DR:n studiossa Kööpenhaminassa. Voittajan valitsivat yhdessä puhelinäänestäjät ja raati, johon kuuluivat Anders Frandsen, Carola Häggkvist, Johnny Reimar, Anne Herdorf, Ann-Louise ja Alex Nyborg Madsen. Puhelinäänestyksessä Tanska oli jaettu neljään alueeseen, joista kunkin puhelinäänestystulos muutettiin pisteiksi kaavalla 12-10-8-6-4. Myös raati pisteytti kappaleet samalla kaavalla. Kilpailun voitti duo Trine Jepsen & Michael Teschl kappaleella "Denne gang", joka käännettiin kansainvälistä Eurovision laulukilpailua varten englanniksi nimellä "This Time I Mean It". Kilpailua seurasi 1&nbsp;384&nbsp;000 katsojaa.

## Tulos

## Lähteet
*
*https://www.hesselholdt.dk/03-dk/gamle/1999.html
*http://natfinals.50webs.com/90s_00s/Denmark1999.html

### Viitteet

## Aiheesta muualla
*Koko karsintafinaali DR:n sivuilla
Meteosat 1

**Meteosat 1** oli ensimmäinen eurooppalainen geosynkroninen sääsatelliitti.

Meteosat 1 laukaistiin kiertoradalle 23. marraskuuta 1977, lähes 10 vuotta ennen EUMETSATin (Euroopan sääsatelliittijärjestö) perustamista. Meteosat-järjestelmän yleistavoitteena oli – ja on edelleen – kustannustehokkaiden satelliittitietojen ja niihin liittyvien palvelujen jatkuva tarjoaminen EUMETSATin jäsenvaltioiden tarpeiden täyttämiseksi. Tiedot ja palvelut keskittyvät pääasiassa operatiivisen meteorologian tarpeisiin, ja niissä painotetaan erityisesti operatiivisen sääennusteen tukemista, mutta myös monien muiden tieteenalojen ja sovellusten tukemista. Meteosat 1 oli toiminnassa 24. marraskuuta 1979 asti.

Meteosat 1:n laukaisupaino oli 625 kg ja kuivapaino 282 kg. Meteosat-1:n kiertorata kulki 35&nbsp;786 km:n korkeudella maanpinnasta.

## Lähteet
Dansk Melodi Grand Prix 1997

**Dansk Melodi Grand Prix 1997** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1997. Kilpailu pidettiin avoimena sävellyskilpailuna, johon lähetettiin 576 kappaletta. Lähetetyistä kappaleista valittiin kymmenen finalistia. Finaali pidettiin 1. maaliskuuta Tanskan yleisradioyhtiö DR:n studiossa Kööpenhaminassa. Voittajan valitsivat katsojat puhelinäänestyksellä. Kilpailun voitti Kølig Kaj kappaleella "Stemmen i mit liv". Finaalia seurasi 1&nbsp;165&nbsp;000 katsojaa.

## Tulos

## Lähteet
*
*https://www.hesselholdt.dk/03-dk/gamle/1997.html
*http://natfinals.50webs.com/90s_00s/Denmark1997.html

### Viitteet

## Aiheesta muualla
*Koko karsintafinaali DR:n sivuilla
Dansk Melodi Grand Prix 1996

**Dansk Melodi Grand Prix 1996** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1996. Kilpailu pidettiin kutsukilpailuna, jossa viisi säveltäjää kutsuttiin tekemään kappale kilpailuun. Kilpailu pidettiin 9. maaliskuuta Tanskan yleisradioyhtiö DR:n studiossa Kööpenhaminassa. Voittajan valitsivat katsojat puhelinäänestyksellä. Kilpailun voitti duo Dorthe Andersen & Martin Loft kappaleella "Kun med dig". Kappale ei kuitenkaan läpäissyt vuonna 1996 Eurovision laulukilpailussa käytössä ollutta esikarsintaa eikä näin päässyt varsinaiseen Eurovision laulukilpailuun.

## Tulos

## Lähteet
*
*https://www.hesselholdt.dk/03-dk/gamle/1996.html
*http://natfinals.50webs.com/90s_00s/Denmark1996.html

## Aiheesta muualla
*Koko karsintafinaali DR:n sivuilla: Osa 1, Osa 2
Polysykloheksyleenidimetyleenitereftalaatti

**Polysykloheksyleenidimetyleenitereftalaatti** eli **PCT** on polyestereihin kuuluva polymeeri. Sen monomeerit ovat 1,4-sykloheksaanidimetanoli ja  tereftaalihappo. Polysykloheksyleenidimetyleenitereftalaatilla on useita erikoiskäyttökohteita esimerkiksi sähkötekniikassa.

## Ominaisuudet
Polysykloheksyleenidimetyleenitereftalaatin ominaisuudet riippuvat huomattavasti sen valmistuksessa käytettävän 1,4-sykloheksaanidimetanolin cis- ja trans-isomeerien suhteesta. Usein 1,4-sykloheksaanidimetanoli on seos, jossa on 70&nbsp;% trans-isomeeria ja 30&nbsp;% cis-isomeeria. Polymeerin sulamispiste on 250–315&nbsp;°C ja lasisiirtymälämpötila on 87–105&nbsp;°C. Mitä enemmän polysykloheksyleenidimetyleenitereftalaatissa on trans-1,4-sykloheksaanidimetanolia sitä korkeammat ovat sen sulamispiste ja lasisiirtymälämpötila. Aine käyttäytyy kuumennettaessa termoplastisesti. Polymeeri kestää korkeita lämpötiloja ja useiden kemikaalien vaikutuksia. Se kuitenkin hydrolysoituu emästen vaikutuksesta. Yhdiste luokitellaan puolikiteiseksi tai kiteiseksi polymeeriksi. Polysykloheksyleenidimetyleenitereftalaatin on polyetyleenitereftalaattia kovempaa, mutta hauraampaa. Mekaanisia ominaisuuksia voidaan parantaa tekemällä polymeeristä komposiitti lasikuidun kanssa. Komposiitin tiheys riippuu lasikuidun määrästä ja on 1,3–1,7&nbsp;g/cm3.

## Valmistus ja käyttö
Polysykloheksyleenidimetyleenitereftalaattia valmistetaan 1,4-sykloheksaanidimetanolin ja tereftaalihapon välisellä kondensaatioreaktiolla. Reaktioseokseen voidaan lisätä hieman myös isoftaalihappoa.

Polysykloheksyleenidimetyleenitereftalaatista valmistetaan niin kalvoja, kuituja kuin kappaletuotteitakin ruiskuvalamalla. Polymeerin käyttökohteita ovat esimerkiksi kytkimet, pistokkeet, autojen osat, pakkaukset ja uuninkestävät ruuanlaittoastiat.

## Lähteet
20 Days in Mariupol

**20 Days in Mariupol** (suom. *20 päivää Mariupolissa* tai *Mariupolin tuho*) on vuonna 2023 julkistettu dokumenttielokuva, joka kertoo Venäjän 24. helmikuuta 2022 käynnistämän hyökkäyssodan alkupäivien tapahtumista Ukrainan Donetskin alueen Mariupolin kaupungissa.

Elokuvan kertoo videotoimittajan näkökulmaa käyttäen monista sotarikoksista, joita Venäjän asevoimat tekivät, ja siitä, kuinka Venäjän valtionjohto, diplomaatit ja tiedostusvälineet valehtelivat sodan tapahtumista Mariupolissa. Elokuvan kertoja ja päähenkilö on uutistoimisto Associated Pressille (AP) työskennelleen kolmihenkisen ukrainalaisen uutisryhmän videojournalisti Mstyslav Tšernov (). Uutisryhmä oli viimeinen uutisvideoita kaupungista lähettänyt toimittajaryhmä, joka työskenteli Mariupolissa Venäjän hyökättyä sinne ja piiritettyä kaupungin. Ryhmä autettiin pakoon 20 päivän kuluttua, 15. maaliskuuta 2022 poliisin ja Ukrainan armeijan erikoisjoukkojen avulla; pari viikkoa pidempään kaupungissa viipynyt liettualainen dokumenttielokuvaaja sen sijaan tapettiin.

Dokumenttielokuvan ensiesitys Suomessa järjestettiin Ukrainalaisen elokuvan päivillä 19. marraskuuta 2023. Yleisradio toi elokuvan Yle Areenaan 11. joulukuuta 2023.

Elokuva voitti kansainvälisten dokumenttien yleisöpalkinnon Sundancen elokuvajuhlilla 2023. 20 Days in Mariupol voitti myös parhaan dokumenttielokuvan Bafta-palkinnon (2024), ja parhaan dokumenttielokuvan Oscar-palkinnon (2024) sekä Ukrainan elokuva-akatemian parhaan elokuvan ja parhaan dokumenttielokuvan palkinnon (Kultainen tuulenpyörre 2024).

Koko Mariupolissa työskennellyt AP:n työryhmä (videojournalisti Mstyslav Tšernov, valokuvaaja Jevhen Maloljetka ja videotuottaja Vasilisa Stepanenko) sekä uutisia aineistosta Pariisissa koostanut ulkomaankirjeenvaihtaja Lori Hinnant palkittiin julkisen palvelun Pulitzer-palkinnoilla vuonna 2023.

## Huomautuksia

## Lähteet

## Aiheesta muualla
* 
* Elokuvan traileri  (voi järkyttää)  (20daysinmariupol.com)
* 20 Days in Mariupol  (rottentomatoes.com) 
* 20 Days in Mariupol  (metacritic.com)
123 (luku)

**123** (**satakaksikymmentäkolme**) on luonnollinen luku, jota edeltää luku 122 ja seuraa luku 124.

## Matematiikassa
* 123 on puolialkuluku ja siten myös yhdistetty luku.
* 123 on vajaa luku.
* 123 on palindromi senaarijärjestelmässä (3236).
* 123 kuuluu kahdella ja yhdellä alkaviin ”Lucasin lukuihin” ().
* 123 on ensimmäinen kokonaisluku, joka sisältää numerot 1–3.

## Luonnontieteissä
* Antimoni-123 on antimonin vakaa isotooppi.
* 123 Brunhild on asteroidi.

## Muissa yhteyksissä
* Japan Airlinesin lennolla 123 tapahtui eniten kuolonuhreja vaatinut yhden lentokoneen onnettomuus.
* Lotus 1-2-3 oli suosittu taulukkolaskentaohjelma.
* Eurooppatie E123 kulkee Venäjän ja Tadžikistanin välillä.
* Amarantin E-koodi on E123.
* 123 on Kelan erityiskorvattavien lääkkeiden korvausnumero, jolla korvataan D-vitamiinin kroonisten aineenvaihduntahäiriöiden hoitoon käytettäviä lääkkeitä.
* 123 on suomenkielisen virsikirjan virsi ”Oi, Jeesus Kristus, Herramme”.
* Kino 123 on Kouvolan Kuusankoskella sijaitseva elokuvateatteri.
* Momentum 123 on suomalaisen laulaja-lauluntekijä Chisun viides studioalbumi.
* STS-123 oli Nasan 122. avaruussukkulalento.
* State Route 123 on valtatie Kaliforniassa Yhdysvalloissa.
* Henschel Hs 123 oli saksalainen syöksypommittajaksi suunniteltu lentokone.
* Neljännen Mooseksen kirjan mukaan Aaron kuoli 123-vuotiaana.
* Numerologiassa luku 123 liittyy edistykseen ja Pyhään Kolminaisuuteen, joten sitä voidaan kutsua edistyksen Kolminaisuudeksi tai edistyksen Triadiksi.

## Lähteet

## Aiheesta muualla
Dansk Melodi Grand Prix 1995

**Dansk Melodi Grand Prix 1995** (tunnettu myös nimellä **Musik Event '95**) oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1995. Kilpailu pidettiin kutsukilpailuna säveltäjille. 11 kappaleen välinen kilpailu käytiin 25. maaliskuuta Tanskan yleisradioyhtiö DR:n studiossa Kööpenhaminassa. Voittajan valitsi viisihenkien musiikin asiantuntijoista koostunut raati kaksikierroksisessa äänestyksessä. Ensimmäisellä kierroksella valittiin viisi kappaletta toiselle kierrokselle, jossa voittaja valittiin. Kilpailun voitti Aud Wilken kappaleella "Fra Mols til Skagen". Finaalia seurasi 1&nbsp;116&nbsp;000 katsojaa.

## Tulos
### Ensimmäinen kierros

### Toinen kierros

## Lähteet
*
*https://www.hesselholdt.dk/03-dk/gamle/1995.html
*http://natfinals.50webs.com/90s_00s/Denmark1995.html

### Viitteet

## Aiheesta muualla
*Koko karsintafinaali DR:n sivuilla: Osa 1, Osa 2
Kapea tekoäly

**Kapea tekoäly** tai **heikko tekoäly** on tekoäly, joka  keskittyy yhteen kapeaan tehtävään. Sillä ei ole tietoisuutta, tahtoa eikä ymmärrystä oman alansa ulkopuolella. Nykyaikaiset tekoälysovellukset luokitellaan kaikki kapeaksi tekoälyksi. Kapea tekoäly keskittyy matkimaan ihmisten perustoimintoja, kuten asioiden muistamista, havaitsemista ja yksinkertaisten ongelmien ratkaisemista, toisin kuin vahva tekoäly, joka voi ajatella ja oppia itsenäisesti ja suoriutua lähes mistä vain tehtävistä.

Joitakin esimerkkejä kapeasta tekoälystä ovat shakkiohjelmistot ja -tietokoneet, robottiautot ja lääketieteen alalla käytettävät robottijärjestelmät. Kapeat tekoälyjärjestelmät ovat joskus vaarallisia, jos ne eivät toimi luotettavasti. 

## Lähteet
Dansk Melodi Grand Prix 1993

**Dansk Melodi Grand Prix 1993** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1993. Kilpailu pidettiin avoimena sävellyskilpailuna, johon lähetettiin 231 kappaletta. Lähetetyistä kappaleista valittiin kymmenen finalistia.

Finaali pidettiin 3. huhtikuuta Odense Kongrescenterissa Odensessa. Finaalissa voittaja valittiin kaksikierroksisessa äänestyksessä. Ensimmäisellä kierroksella asiantuntijaraati valitsi viisi kappaletta toiselle kierrokselle. Toisella kierroksella voittajan valitsivat katsojat puhelinäänestyksellä. Kilpailun voitti Tommy Seebach Band kappaleella "Under stjernerne på himlen". Finaalia seurasi 1&nbsp;990&nbsp;000 katsojaa.

## Tulos
### Ensimmäinen kierros

### Toinen kierros

## Lähteet
*
*https://www.hesselholdt.dk/03-dk/gamle/1993.html
*http://natfinals.50webs.com/90s_00s/Denmark1993.html

### Viitteet

## Aiheesta muualla
*Koko karsintafinaali DR:n sivuilla: Osa 1, Osa 2
Imperiumin ylilaajeneminen

**Imperiumin ylilaajeneminen** tai **imperiumin ylikuormitus** ()  on hypoteesi, jonka mukaan imperiumit voivat kasvaa niin suuriksi, että ne menettävät kykynsä ylläpitää tai laajentaa sotilaallista ja taloudellista vaikutusvaltaansa.

Hypoteesin popularisoi Yalen yliopiston historian professori Paul Kennedy vuonna 1987 julkaistussa teoksessaan *The Rise and Fall of the Great Powers*. Termi ei ole saavuttanut yhteiskuntatieteellistä yksimielisyyttä. Sitä on usein sovellettu Brittiläiseen imperiumiin ja Neuvostoliiton hajoamista edeltäneisiin prosesseihin mutta myös Yhdysvaltain ulkopolitiikkaan (1992, 2011).

## Lähteet
Karl Erich Soldan

**Karl Erich Soldan** (1811 – 4. maaliskuuta 1870) oli suomalainen lääkäri, viimeisenä virkanaan Salon piirilääkäri. Hän oli tiettävästi ensimmäinen, joka käänsi (vuonna 1838) *[[Kalevala]]a* saksaksi, mutta työ jäi alkuunsa. Siitä on säilynyt Suomalaisen kirjallisuuden seuran arkistossa vain käsikirjoituksen katkelmia (*Vanhan Kalevalan* 1., 29. ja puolet 15:ttä runoa. Hän lienee saanut ajatuksen kääntämisestä seuran julkistettua palkinnon.

Soldanin veli oli insinööri August Fredrik Soldan.

## Lähteet
Dansk Melodi Grand Prix 1992

**Dansk Melodi Grand Prix 1992** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1992. Kymmenen kappaleen välinen kilpailu pidettiin 29. helmikuuta Aalborghallenissa Aalborgissa. Voittajan valitsivat katsojat puhelinäänestyksellä kaksikierroksisessa äänestyksessä. Ensimmäisellä kierroksella äänestettiin viisi kappaletta toiselle kierrokselle, jossa voittaja äänestettiin. Kilpailun voitti duo Lotte Nilsson & Kenny Lübcke kappaleella "Alt det som ingen ser". Kilpailua seurasi 2&nbsp;529&nbsp;000 katsojaa.

## Tulos
### Ensimmäinen kierros

### Toinen kierros

## Lähteet
*
*https://www.hesselholdt.dk/03-dk/gamle/1992.html
*http://natfinals.50webs.com/90s_00s/Denmark1992.html

### Viitteet

## Aiheesta muualla
*Koko karsintafinaali DR:n sivuilla: Osa 1, Osa 2
Arkadia (utopia)

**Arkadia** tarkoittaa arkadisessa runoudessa idyllisen paimen- ja maalaiselämän kuviteltua tyyssijaa. Sen esikuvana oli todellinen Arkadian maakunta Kreikan Peloponnesoksen niemimaalla.

Bukolisten runoilijoiden mm. Vergiliuksen, ansiosta Arkadian asukkaat saivat yksinkertaisen paimenkansan maineen, ja Arkadiasta tuli ihannoidun paimenidyllin kotimaa. Vergilius teki paimenrunollaan "Eclogae" (Bucolica, 37 eKr.) seudusta kuuluisan ylistämällä sitä onnellisen elämän kehdoksi. Arkadinen elämä esitetään yksinkertaisempana, siveellisempänä ja jalompana kuin kiireinen kaupunkilaiselämä. Vergiliuksen ansiosta Arkadiasta tuli kirjallisuudessa ihannoidun paimenidyllin tyyssija, ja käsite "arkadinen" alkoi merkitä ihanteellisen viehättävää, maalaismaisen idyllistä paikkaa ja elämää.

Suomen kirjallisuudessa arkadista runoutta ovat mukailleet muun muassa Frans Mikael Franzén runoelmassaan *Det nya Eden* ja J. L. Runeberg eeppisessä runoelmassaan *Hanna*. Arkadisen runouden vaikutteita on myös V. A. Koskenniemen, Otto Mannisen, Rabbe Enckellin ja Aale Tynnin runoissa.

## Katso myös

* Utopia

## Lähteet
* Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. .
* Castrén, Paavo & Pietilä-Castrén, Leena: Antiikin käsikirja. Otava 2000. 

### Viitteet
Canadian Pacific Kansas City

**Canadian Pacific Kansas City** (lyhennettynä **CPKC**) on suuri rautatieyhtiö Pohjois-Amerikassa, jonka toiminta perustuu tavaraliikenteeseen. Yhtiö aloitti toimintansa 14. huhtikuuta 2023 kanadalaisen Canadian Pacific Railwayn (CP:n) ja yhdysvaltalaisen Kansas City Southern Railwayn (KCS:n) yhdistyttyä. Yhtiö on ensimmäinen ja toistaiseksi ainoa rautatieyhtiö, joka yhdistää Kanadan, Yhdysvallat ja Meksikon toisiinsa noin 32 000 kilometrin pituisella rautatieverkollaan. CPKC:n pääkonttori sijaitsee Calgaryssa, Kanadassa. Yhtiön toimitusjohtajana toimii Keith Creel, joka toimi myös Canadian Pacific Railwayn toimitusjohtajana vuodesta 2017 rautateiden yhdistymiseen saakka.

Vaikka yhtiö omistaa noin 32 000 kilometriä rautateitä, se on kuitenkin vain Pohjois-Amerikan kuudenneksi suurin rautatieyhtiö. Yhdistymisen odotetaan kestävän kokonaisuudessaan noin 3 vuotta.

## Yhdistyminen
21. maaliskuuta 2021 Canadian Pacific kertoi aikeistaan ostaa Kansas City Southern Railwayn 25 miljardilla yhdysvaltain dollarilla. Toinen kilpaileva kanadalainen rautatieyhtiö, Canadian National Railway (CN) teki 20. huhtikuuta tarjouksen ostaa KCS:n 33,7 miljardilla dollarilla. 14. toukokuuta KCS kertoi hyväksyneensä CN:n tarjouksen, mutta elokuussa 2021 Yhdysvaltain rautatieviranomainen (Surface Transportation Board, STB) esti CN:n ostotarjouksen vedoten tarjouksen sisältämään laittomaan sopimukseen äänestysoikeudesta yhtiön sisällä.

Lopulta 12. syyskuuta 2021 Kansas City Southern hyväksyi CP:n 31 miljardin dollarin ostotarjouksen, ja joulukuussa 2021 Canadian Pacificin ja Kansas City Southernin osakkeenomistajat äänestivät rautateiden yhdistymisen puolesta. Tämän seurauksena Canadian Pacificista tuli KCS:n laillinen omistaja, kummankin yhtiön toimiessa itsenäisesti huhtikuuhun 2023 saakka.

15. maaliskuuta 2023 STB sai päätökseen arviointinsa ja hyväksyi yhdistymisen, joka tapahtui tapahtui 14. huhtikuuta 2023. Rautateiden yhdistyminen oli Pohjois-Amerikan suurin yli 20 vuoteen.

## Kuvagalleria

CP9112 SD90MAC.jpg|Canadian Pacific 9112, EMD SD90MAC.
Kansas_City_Southern_Railway_-_4853_and_4816_diesel_locomotives_(Marion,_Ohio,_USA)_2_(42318750465).jpg|Kansas City Southernin GE-ES44AC -vetureita pohjois-Ohiossa.
CP 8038.jpg|Canadian Pacificin AC4400CW Duplainvillessä, Wisconsinissa.
Lake-Louise AB Railway-Station CP-8813 GE-ES44AC 2022-09-25 (2).jpg|Canadian Pacificin GE-ES44AC Lake Louisen rautatieasemalla, Albertassa.


## Lähteet
Suomalais-ugrilaiset kansat – mitä, missä, milloin, miksi

**Suomalais-ugrilaiset kansat – mitä, missä, milloin, miksi** on vuonna 2023 julkaistu Mariann Bernhardtin ja Minerva Pihan kirjoittama tietokirja, joka käsittelee suomalais-ugrilaisia kansoja. 

Kirja on ensimmäinen suomenkielinen nuorille lukijoille suunnattu yleistajuinen kirja suomen sukukielistä ja -kansoista ja suomen kielen historiasta.

Kirjan alkuosassa keskittyy suomen sukukansoihin: heidän kieleensä, kulttuuriinsa ja tilanteeseensa nykyisessä maapalloistuvassa maailmassa. Kirjassa sukukansat kertovat itse omasta kansastaan omista näkökulmistaan. Teoksessa esiin nousee hätä kielten ja kulttuurien häviämisestä, mutta myös ylpeys omasta kansasta ja ilo siitä, kun elvytystoimet tehoavat ja kulttuuri herää henkiin muun muassa Internetissä sekä elokuva- ja säveltaiteessa.

Kirjan jälkiosassa tutustutaan suomen kielen historiaan ja kerrotaan, miten on mahdollista tietää, että suomi on sukua kirjan alkuosan kielille. Teoksessa kerrotaan, miten sanojen alkuperää ja ikää tutkitaan, mitkä suomen kielen piirteet ovat yhteisiä muille uralilaisille kielille ja mitkä suomen kielen piirteet on lainattu naapurikansojen puhumista kielistä. Kirja käsittelee myös sitä, miten arkeologit ja kielitieteilijät tutkivat suomalaisten ja saamelaisten menneisyyttä yhdessä.

Teos toimii myös uralilaisten kielten oppimateriaalina erilaisten tehtävien avulla. Kirjassa on myös novelleja ja fiktiivisiä lehtihaastatteluita, joiden avulla havainnollistetaan kirjan keskeisiä aiheita.

Kirjan ovat kirjoittaneet filosofian tohtorit Mariann Bernhardt ja Minerva Piha. Kirjan julkaisun aikaan Bernhardt työskenteli ersän ja mokšan kielten parissa Helsingin ja Turun yliopistoissa. Hän on myös koltansaamen kielen asiantuntija. Piha toimi teoksen julkaisun aikaan eteläsaamen kielen apulaisprofessorina Nord universitetissa Norjassa, ja hän on erikoistunut uralilaisten ja erityisesti saamelaiskielten historiaan sekä kielten välisiin kontakteihin. Hän yhdistää tutkimuksissaan kielitiedettä ja arkeologiaa. Kirjan on kuvittanut taiteilija Heidi Gauriloff, joka kuvataiteen lisäksi tekee musiikkia ja käsitöitä.

## Lähteet
Clear Cold Beyond

__NOTOC__
**Clear Cold Beyond** on Sonata Arctican yhdestoista studioalbumi, joka julkaistiin 8. maaliskuuta 2024 levymerkillä Atomic Fire. Yhtyeen mukaan albumi on paluu raskaamman ilmaisun pariin kahden kevyemmän albumin jälkeen. Singlelle ”Dark Empath” julkaistiin Miikka Lommin ohjaama sekä käsikirjoittama musiikkivideo helmikuussa 2024. Video kertoo tarinan hahmosta, jota jahdataan sekä henkisesti että fyysisesti.

## Kappaleet
#
#
#
#
#
#
#
#
#
#

### Bonuskappaleet
# A Ballad for the Broken
# Toy Soldiers (Martika cover)

## Kokoonpano
* Tony Kakko – laulu
* Elias Viljanen – kitara
* Pasi Kauppinen – basso
* Henrik "Henkka" Klingenberg – koskettimet
* Tommy Portimo – rummut

## Arvostelut
* Imperiumi: 9/10
* Soundi: 
* V2.fi: 
* Inferno: 

## Lähteet
Labastide-du-Vert

**Labastide-du-Vert** on kunta Lounais-Ranskassa Lotin departementissa Oksitanian alueella. Se sijaitsee noin 21 kilometriä Cahorsin kaupungista luoteeseen.

Vuonna 1900 taidemaalari Henri Jean Guillaume Martin hankki Labastide-du-Vertistä noin 28 hehtaarin kokoisen tilan nimeltä Marquayrol. Samalla hän alkoi rakentaa tilan ympärille puutarhaa, jossa oli lampia, pergoloita, puukujia ja huvimajoja. Joka kevät hän tuli Marquayroliin ja maalasi kesäajan tilan nähtävyyksiä sekä Labastide-du-Vertin kylää. Hän jatkoi täällä maalaamistaan kuolemaansa saakka, ja hänen teoksistaan löytyykin 200 Marquayrol-aiheista maalausta. Vuonna 2021 perustettiin yhdistys palauttamaan puutarha sellaiseksi kuin se oli taiteijan siellä asuessa. Puutarha avattiin vierailijoille ensimmäistä kertaa kesäkuussa 2022.

## Tunnettuja kuntalaisia
*Henri Jean Guillaume Martin (1860-1943), taidemaalari, kuoli Labastide-du-Vertissä

## Lähteet

## Aiheesta muualla
Larnagol

**Larnagol** on kunta Lounais-Ranskassa Lotin departementissa Oksitanian alueella. Se sijaitsee Lotjoen varrella, noin 36 kilometriä Cahorsin kaupungista itään.

Kunnan keskustassa oleva Château de Larnagol on ollut alkujaan 1100-luvulta peräisin oleva sotilaallinen linnoitus. 1700-luvun alussa linna muutettiin residenssiksi. Linnaa ympäröivät puutarhat lampineen. Linna sai uudet omistajat vuonna 2011, jonka jälkeen sitä on kunnostettu. Linnaan on mahdollista tutustua.

## Lähteet

## Aiheesta muualla
Sosiaalisen suotavuuden vinouma

**Sosiaalisen suotavuuden vinouma** ja **sosiaalisen suotavuuden harha** () tarkoittavat vastaajien taipumusta esittää itsensä parhaassa mahdollisessa valossa antamalla sosiaalisesti ja yhteiskunnallisesti hyväksyttäviä vastauksia. Se on yksi yleisimmistä virhelähteistä, jotka vaikuttavat kysely- ja koetulosten luotettavuuteen. Sosiaalisen suotavuuden harhassa on kyse siitä, että ihmiset haluavat näyttää parhaat puolensa huijaamalla vastauksissaan sekä itseään (itsepetos) että muita.
 
Vaikutus ilmenee ja muuttuu vakavaksi ongelmaksi, kun esitetään kysymyksiä sosiaalisesti arkaluonteisista aiheista, kuten uskonnosta, politiikasta, ympäristöstä ja yksityisasioista, kuten tupakoinnista, huumeidenkäytöstä, huijaamisesta ja seksielämästä, perhesuunnittelusta ja terveysongelmista. Esimerkiksi tupakoitsijat saattavat kieltää polttavansa savukkeita, äänestämättä jättäneet voivat vastata äänestäneensä, ja vähemmistöjä suvaitsemattomat ihmiset voivat antaa harhaanjohtavia vastauksia kysymyksiin, jotka mittaavat heidän suhtautumistaan vähemmistöihin.
 
Sosiaalisen suotavuuden vinouman käsittelemiseksi on muuan muassa seuraavat kaksi tapaa. Ensimmäinen tapa on käyttää erityisiä asteikkoja, jotka mittaavat vastaajien taipumusta antaa sosiaalisesti toivottuja vastauksia. Toinen tapa koostuu seuraavista menetelmistä, joilla pyritään ehkäisemään ja vähentämään sosiaalisen suotavuuden harhan vaikutusta: pakottavia valintakokeita, itse täytettäviä kyselyitä, arvaamattomia vastausmenetelmiä, näennäisiä valheenpaljastustestejä (*bogus pipeline*), ulkopuolisten asiantuntijoiden apua ja sopivien haastattelijoiden valintaa. Kysymyksiä voidaan esittää myös epäsuorasti. 

Tehokkain ratkaisu torjua sosiaalisen suotavuuden vinoumaa on käyttää useita eri menetelmiä yhdessä.

## Katso myös
* Hyvesignalointi
* Kognitiivinen vinouma
## Lähteet
Supertekoäly

**Supertekoäly** tai **superälykäs tekoäly** (, **ASI**) tarkoittaa hypoteettista tekoälyn muotoa, joka ylittää merkittävästi älykkäimpienkin ihmisten älykkyyden kaikilla kognitiivisilla alueilla, kuten luovuudessa ja yleisessä älykkyydessä. Se on tekoälyyn liittyvän tutkimuksen ja filosofian keskeinen käsite, ja se eroaa kapeasta tekoälystä sekä yleisestä tekoälystä sen äärimmäisen tehokkaan suorituskyvyn vuoksi.

Oxfordin yliopiston filosofi Nick Bostrom määrittelee supertekoälyn "miksi tahansa älyksi, joka ylittää suuresti ihmisten kognitiivisen suorituskyvyn käytännöllisesti katsoen kaikilla kiinnostavillla alueilla".

## Ennusteet
Useimmat kyselyihin osallistuneet tekoälytutkijat olettavat, että koneet pystyvät lopulta kilpailemaan ihmisten kanssa älykkyydessä, vaikka ei ole juurikaan yksimielisyyttä siitä, milloin tämä tapahtuu. 

Vuoden 2022 tutkimuksessa mediaanivuosi, johon mennessä vastaajat odottivat "korkean tason koneälyä" 50 %:n varmuudella, oli 2061. Tutkimuksessa määriteltiin korkean tason koneälyn olevan saavutettu silloin, kun koneet pystyvät suorittamaan kaikki annetut tehtävät ilman apua paremmin ja halvemmalla kuin ihmistyöntekijät.

Vuonna 2023 OpenAI:n johtajat julkaisivat suosituksia siitä, miten superälyä voidaan hallita. He uskovat sen syntyvän mahdollisesti alle 10 vuodessa.

## Kehitysnäkymät ja mahdollisuudet
Supertekoälyn toteutuminen edellyttää merkittäviä läpimurtoja tekoälyn tutkimuksessa ja laskentatehossa. Sen saavuttaminen voisi johtaa monenlaisiin tuloksiin, kuten nopeutettuun tieteelliseen ja teknologiseen kehitykseen, ja todennäköisesti jopa niin sanottuun teknologiseen singulariteettiin, tosin teknologista singulariteettiä pidetään myös joskus ennakkovaatimuksena itse superälykkyyden syntymiselle.

## Turvallisuus

Supertekoälyn kehittämisen eettiset ja turvallisuusnäkökohdat ovat merkittäviä. On keskusteltu siitä, miten supertekoälyn käyttäytyminen voitaisiin varmistaa ihmiskunnan eduksi ja miten sen mahdollinen kontrolloimaton toiminta voitaisiin estää. Nämä kysymykset liittyvät laajemmin tekoälyn ohjaamiseen ja sääntelyyn.

## Katso myös

* Kiinalaisen huoneen argumentti
* Koneiden kapina
* Konetietoisuus
* Rokon basiliski
* Transhumanismi
* Tulevaisuudentutkimus

## Lähteet
Luke Woodhouse

**Luke Woodhouse** (s. 13. lokakuuta 1988 Bewdley), lempinimeltään ”**Woody**”, on englantilainen dartsinpelaaja. Hän on ollut neljä kertaa mukana PDC-liiton MM-kilpailuissa. Woodhouse on marraskuussa 2023 PDC:n maailmanlistalla sijalla 36.

## Ura
Woodhouse voitti tammikuussa 2018 PDC:n kiertuekortin ja sai siten paikan ammattilaiskiertueella. Vuoden 2019 Players Championship Finals -turnauksessa hän pudotti ensimmäisellä kierroksella hallitsevan mestarin Daryl Gurneyn. Woodhouse debytoi vuodenvaihteessa 2019–2020 PDC:n MM-kilpailuissa ja eteni kolmannelle kierrokselle voittamalla neljänneksi sijoitetun Michael Smithin erin 3–1.

Woodhouse eteni karsintojen kautta vuoden 2022 Grand Slam -kilpailuun, jossa hän sijoittui alkulohkonsa kolmanneksi. Kesäkuussa 2023 Woodhouse ylsi ensimmäistä kertaa Players Championship -turnauksen loppuotteluun, mutta hävisi Damon Hetalle.

## Lähteet
Solokansaari

**Solokansaari** () on Solovetskinsaariin kuuluva saari Pohjois-Venäjällä. Alkujaan sen nimi on todennäköisesti ollut *Salo*. Saaren pituus on 24&nbsp;km, leveys 16&nbsp;km, pinta-ala 285&nbsp;km², rantaviiva 187&nbsp;km. Lounaisrannikolla sijaitsee Solovetskin luostari suojaisan satamalahden äärellä. Solokansaaren  pinnanmuodostus on epätasainen; korkein mäki Sekirskaja gora kohoaa 85 metriä merenpinnan yiäpuolelle. Saaren laella on kirkko, jonka torni on toiminut loistomajakkana. Saarella on ollut noin 300 järveä ja lampea, joita yhdistävät osittain järvien laskemiseksi tehdyt kanavat ja kaivannot.

## Lähteet
Knut Buen

**Knut Buen** (s. 31. lokakuuta 1948 Kongsberg) on norjalainen Hjartdalista kotoisin oleva kansanmuusikko. Hän on soittanut hardangerviulua yhdeksänvuotiaasta ja hänet nimettiin vuonna 2017 Norjan musiikkikorkeakoulun professoriksi. Buen on voittanut kaksi Spellemannpriseniä ja saanut Pyhän Olavin ritarikunnan arvomerkin. Myös hänen veljensä Hauk Buen ja siskonsa Agnes Buen Garnås ovat kansanmuusikkoja.
## Lähteet

## Aiheesta muualla
Alfred Christian Dahl

**Alfred Christian Dahl** (28. huhtikuuta 1857 – 18. maaliskuuta 1940 Oslo) oli norjalainen arkkitehti. Hän suunnitteli muun muassa useita kirkkoja ja osallistui Ålesundin jälleenrakennushankkeeseen 1900-luvun alussa yhdessä Carl Michalsenin kanssa.
## Töitä

Vestre-gravlund-kapell.jpg|Vestre gravlundin kappeli Oslossa (1902)
Ålesund (14012468746).jpg|Skaregata 1, Ålesund 
Åros kirke, Buskerud, Norway - 20070405.jpg|Årosin kirkko (1903)
Kielland02.JPG|Tøyengata 33, Oslo: Kiellandin makeistehdas (1911)


## Lähteet

## Aiheesta muualla
Vestre gravlund

**Vestre gravlund** ("läntinen hautausmaa") on Oslossa Ullernin kaupunginosassa sijaitseva Norjan suurin hautausmaa. Se perustettiin vuonna 1902 ja on viimeisimmän vuonna 1980 tehdyn laajennuksen jälkeen 2,43 neliökilometrin kokoinen.
## Kuuluisia haudattuja

* Per Aabel (1902–1999), näyttelijä
* Eyvind Alnæs (1872–1932), urkuri ja säveltäjä
* Nini Roll Anker (1873–1942), kirjailija
* Carl Berner (1841–1918), poliitikko
* Trygve Bratteli (1911–1984), pääministeri 
* Erik Brofoss (1908–1979), poliitikko ja keskuspankin johtaja
* Johan Castberg (1862–1926), poliitikko
* Knut Frydenlund (1927–1987), poliitikko
* Einar Gerhardsen (1897–1987), pääministeri
* Kyrre Grepp (1879–1922), toimittaja ja poliitikko
* Rachel Grepp (1879–1961), toimittaja ja naisasianainen
* Gunnar Heiberg (1857–1929), kirjailija
* Halvard Lange (1902–1970), poliitikko
* Otto Ruge (1882–1961), kenraaliluutnantti

## Lähteet

## Aiheesta muualla
Tøyenin kirkko

**Tøyenin kirkko** () on Oslossa Gamle Oslon kaupunginosassa sijaitseva vuonna 1907 valmistunut kirkkorakennus. Sen suunnitteli arkkitehti Halfdan Berle.
## Lähteet

## Aiheesta muualla
Bakinski rabotši

**Bakinski rabotši** (, ”Bakun työläinen”) on Azerbaidžanin pääkaupungissa Bakussa ilmestyvä venäjänkielinen sanomalehti.

Bolševikkien julkaiseman lehden ensimmäinen ja tuolloin ainoaksi jäänyt numero ilmestyi maanalaisena toukokuussa 1906. Syys-lokakuussa 1908 se ilmestyi Bakun öljytyöläisten laillisena äänenkannattajana. Lehti alkoi ilmestyä uudelleen bolševikkipuolueen Bakun komitean äänenkannattajana toukokuussa 1917. Sen julkaiseminen keskeytyi elokuussa 1918 bolševikkien jouduttua vetäytymään Bakusta, mutta alkoi uudelleen Azerbaidžanin sosialistisen neuvostotasavallan perustamisen jälkeen heinäkuussa 1920, aluksi nimellä *Azerbaidžanskaja bednota* (”Azerbaidžanin köyhälistö”).

*Bakinski rabotši* oli neuvostoaikana Azerbaidžanin kommunistisen puolueen keskuskomitean, Azerbaidžanin SNT:n korkeimman neuvoston ja ministerineuvoston äänenkannattaja. Se oli tasavallan tärkein päivälehti, jonka rinnalla ilmestyivät muun muassa azerinkielinen *[[Xalq qəzeti|Kommunist]]* ja armeniankielinen *[[Komunist]]*. Lehden levikki oli 155&nbsp;000 kappaletta vuonna 1976.

Nykyään viidesti viikossa ilmestyvän lehden julkaisija on Azerbaidžanin presidentin kanslia. Sen paperiversion painos oli 2&nbsp;500 kappaletta marraskuussa 2023. Lehti ilmestyy myös Internetissä ja se on luettavissa pdf-tiedostoina.

## Lähteet

## Aiheesta muualla
* Lehden sivusto
Berle

**Berle** on seuraavien henkilöiden sukunimi:

* Halfdan Berle (1861–1929), norjalainen arkkitehti
* Milton Berle (1908–2002), yhdysvaltalainen koomikko ja näyttelijä
124 (luku)

**124** (**satakaksikymmentäneljä**) on luonnollinen luku, jota edeltää luku 123 ja seuraa luku 125.

## Matematiikassa

* 124 on yhdistetty luku.
* 124 on vajaa luku.
* 124 on ikosaedriluku.
* 124 on stella octangula -luku, eräänlainen tilan kuvioluku (katso kuva).
* 124 on palindromi viisijärjestelmässä (4445).
* 124 on ”koskematon luku” (), koska minkään luvun itseään pienempien tekijöiden summa ei ole 124.
* 124 kuuluu Erdősin–Woodsin lukuihin.
* 124 kuuluu Lynchin–Bellin lukuihin, koska siinä ei ole samaa numeroa kahdesti eikä nollaa ja se on jaollinen kullakin numerollaan.
* 124 voidaan muodostaa kahdeksan peräkkäisen alkuluvun summana: 5+7+11+13+17+19+23+29.
* 124 ensimmäisen alkuluvun summa (38&nbsp;921) on myös alkuluku.
* 124 on toiseksi pienin luku, joka voidaan muodostaa neljän positiivisen neliöluvun summana (vähintään) kuudella tavalla: 11^2+1^2+1^2+1^2, 10^2+4^2+2^2+2^2, 9^2+5^2+3^2+3^2, 7^2+7^2+5^2+1^2, 7^2+5^2+5^2+5^2 tai 6^2+6^2+6^2+4^2.
* 124 voidaan muodostaa kahden positiivisen kuutioluvun erotuksena: 5^3-1^3.

## Luonnontieteissä
* Tina-124 on tinan raskain vakaa isotooppi.
* Telluuri-124 on telluurin vakaa isotooppi.
* Elohopea-204 on elohopean vakaa isotooppi, jonka neutroniluku on 124.
* Tallium-205 on talliumin vakaa ja luonnossa yleisin isotooppi. Sen neutroniluku on 124.
* Lyijy-206 on lyijyn vakaa isotooppi, jonka neutroniluku on 124.
* 124 Alkeste on asteroidi.
* K2-18b on 124 valovuoden päässä Maasta sijaitseva eksoplaneetta.

## Kulkuneuvoissa
* Fiat 124 oli italialainen henkilöautomalli.
* Fiat 124 Spider on Fiatin vuosina 2015–2020 valmistama pieni takavetoinen urheiluauto.
* SEAT 124 Sport on SEATin vuosina 1970–1975 valmistama kaksiovinen coupé-korinen automalli.
* Sd.Kfz. 124 Wespe oli saksalainen toisen maailmansodan aikainen Panzerkampfwagen II:n alustalle rakennettu panssarihaupitsi.
* U-124 oli saksalainen sukellusvene.
* Douglas C-124 Globemaster II on lentokone.
* Tupolev Tu-124 oli neuvostoliittolainen matkustajalentokone.
* Antonov An-124 on nelimoottorinen pitkille reiteille suunniteltu rahtilentokone.

## Muissa yhteyksissä
* Alkuperäinen seututie 124 on nykyään yhdystie 1241.
* Uuskokkiinin E-koodi on E124.
* Solvent Yellow 124 (eurokeltainen) on keltainen atsoväri.
* STS-124 oli Nasan 123. avaruussukkulalento.
* Islannin edustuskappale, *Eitt lag enn*, sai vuoden 1990 Eurovision laulukilpailussa 124 pistettä sijoittuen 4:nneksi.
* Norjan Trondheimissä sijaitseva Tyholttårnet-radiotorni on 124 metriä korkea.

## Lähteet

## Aiheesta muualla
Professor Dahls gate

**Professor Dahls gate** on katu Frognerin kaupunginosassa Oslossa. Se kulkee Bogstadveieniltä Kirkeveienille ja on nimetty taidemaalari Johan Christian Dahlin mukaan.
## Kuvia
Prof Dahls gate 21.JPG|Professor Dahls gate 21 (Kristen Rivertz, 1894)
Rudolf Steinerhøyskolen Oslo.jpg|Professor Dahls gate 30: koulurakennus (Halfdan Berle, 1897)
Professor Dahls gate 31-33.jpg|Professor Dahls gate 31–33: funktionalismia edustavat asuintalot (Frithjof Hjalmar Reppen, 1930)

## Lähteet

## Aiheesta muualla
Historiska Media

**Historiska Media AB** on ruotsalainen kirjankustantamo. Se on perustettu vuonna 1991 ja sen kotipaikka on Lund. Kustantamo on erikoistunut historia-aiheisiin teoksiin. Kesällä 2022 Historiska Media siirtyi osaksi Bonnier-konsernia.
## Lähteet

## Aiheesta muualla
* Verkkosivut
Jukka Kaveheimo

**Johan Fredrik "Jukka" (Juho) Kaveheimo** (synt. **Kavén**, 24. kesäkuuta 1894 Ylistaro - 28. toukokuuta 1945 Tuusula) oli suomalainen työmies, joka toimi fasistisen Suomen Kansallinen Ammattikuntajärjestö -ammattiliiton puheenjohtajana vuosina 1935-1939. Kaveheimo oli entinen punakaartilainen ja kommunisti, joka 1930-luvulla siirtyi äärioikeistoon.

## Elämä
Kaveheimo oli ammatiltaan rakennustyömies. Sisällissodan aikana Kaveheimo toimi Malmin elintarvikelautakunnan, köyhäinhoitohallituksen sekä vallankumousoikeuden puheenjohtajana. Helsingin taistelun jälkeen hän pakeni Malmin punakaartilaisten mukana Lahden ja Kouvolan kautta Kotkaan. Kaveheimo oli punaisten edustajana Ruotsinpyhtäällä saksalaisten kanssa käydyissä rauhannevotteluissa ja hänet vangittiin Ahvenkosken taistelun päätyttyä toukokuun alussa. Kaveheimo sai elinkautisen kuritushuonerangaistuksen, joka myöhemmin aleni 12 vuoden tuomioksi. Hän pääsi ehdonalaiseen vuonna 1922.

Vapauduttuaan Kaveheimo vaikutti kommunistien valtaamassa sosialidemokraattisessa nuorisoliitossa ja vuonna 1928 hänet valittiin Helsingin pitäjän kunnanvaltuustoon STPV:n listoilta. 1930-luvulla Kaveheimo siirtyi äärioikeistoon ja liittyi IKL:n jäseneksi. Myöhemmin hänet valittiin heinäkuussa 1935 perustetun SKA:n puheenjohtajaksi. Kaveheimo oli myös IKL:n ehdokkaana vuoden 1936 eduskuntavaaleissa.

## Lähteet
Dansk Melodi Grand Prix 1991

**Dansk Melodi Grand Prix 1991** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1991. Kilpailuun kutsuttiin kappaleita säveltäjiltä, ja lähetetyistä ehdotuksista valittiin kymmenen finalistia. Finaali pidettiin 16. maaliskuuta Musikhusetissa Århusissa. Voittajan valitsivat katsojat puhelinäänestyksellä kaksikierroksisessa äänestyksessä. Ensimmäisellä kierroksella äänestettiin viisi kappaletta toiselle kierrokselle, jossa voittaja äänestettiin. Kilpailun voitti Anders Frandsen kappaleella "Lige der hvor hjertet slår".

## Tulos
### Ensimmäinen kierros

### Toinen kierros

## Lähteet
*
*https://www.hesselholdt.dk/03-dk/gamle/1991.html
*http://natfinals.50webs.com/90s_00s/Denmark1991.html

## Aiheesta muualla
*Koko karsintafinaali DR:n sivuilla: Osa 1, Osa 2
Julio Estrada

**Julio Estrada** (s. 10. huhtikuuta 1943) on meksikolainen säveltäjä ja musiikkitieteilijä.

Estradan vanhemmat olivat espanjalaisia poliittisia pakolaisia, jotka olivat asettuneet Meksikoon vuonna 1941. Estrada opiskeli sävellystä Meksikossa Julián Orbónin johdolla. Euroopassa hänen opettajinaan olivat Nadia Boulanger, Olivier Messiaen ja Jean-Étienne Marie. Estrada osallistui myös kursseille, joita pitivät Iannis Xenakis, Karlheinz Stockhausen ja György Ligeti.

Estrada on toiminut Universidad Nacional Autónoma de Méxicon sävellyksen professorina ja sen Estetiikan tutkimuksen instituutin jäsenenä. Vierailevana professorina ja tutkijana hän on toiminut lukuisissa Yhdysvaltain ja Euroopan yliopistoissa sekä Brasiliassa.

Estrada on laatinut toistasataa musiikkitieteellistä artikkelia, joita on julkaistu Meksikossa, Yhdysvalloissa, Euroopassa ja Japanissa. Hän on julkaissut tutkimustyönsä pohjalta myös kirjoja. Amerikan mantereen alkuperäisväestöjen musiikkia Estrada on käsitellyt teoksessa *Otra música*. Hän on kirjoittanut myös musiikillisia science fiction -novelleja. Estrada on käyttänyt sävellyksissään tekniikoita ja niiden taustalla teorioita, jotka perustuvat matematiikkaan ja akustiikkaan. Hänen musiikkiaan on esitetty lukuisilla festivaaleilla Amerikan mantereella, Euroopassa ja Japanissa. Esittäjien joukossa ovat olleet Percussions de Strasbourg, Fátima Miranda, Barbara Maurer, Velia Nieto, Stefano Scodanibbio ja Arditti String Quartet.

Estrada voitti CDMC-kilpailun Espanjassa moniosaisella oopperahankkeellaan *Murmullos del páramo* (1990–2006) vuonna 1992. Fondation Prince Pierre de Monacon sävellyspalkintojen jaossa hän sai erikoispalkinnon jousikvartetostaan *ishini'ioni* (1984–1990). Estrada on lisäksi saanut Ordre des Arts et des Lettres'n kunnia-arvot vuosina 1980 ja 1986 sekä Universidad Nacional Autónoma de Méxicon 2000-palkinnon. Vuonna 1965 hän oli yksi ensimmäisistä residenssin Cité internationale des arts'ssa saaneista.

## Lähteet
Halfdan Berle

**Halfdan Berle** (20. huhtikuuta 1861 Fredrikshald – 1929) oli norjalainen arkkitehti. 
## Töitä

Rudolf Steinerhøyskolen Oslo.jpg|Professor Dahls gate 30, Oslo: Koulurakennus (1897)
Slagen krk Tbg.JPG|Slagenin kirkko Tønsbergissä (1901)
Holmegil kirke.jpg|Holmgillin kirkko (1902)
Tøyenkirka - Oslo.jpg|Tøyenin kirkko (1907)


## Lähteet

## Aiheesta muualla
Dansk Melodi Grand Prix 1990

**Dansk Melodi Grand Prix 1990** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1990. Kilpailu pidettiin kutsukilpailuna tanskalaisille säveltäjille. Kutsutuilta säveltäjiltä saatiin yhteensä 58 ehdotuskappaletta, joista valittiin kymmenen finalistia. Finaali pidettiin 24. maaliskuuta Kööpenhaminan Tivolin konserttisalissa. Voittaja valittiin tuolloin ensimmäistä kertaa puhelinäänestyksellä. Äänestys oli kaksikierroksinen. Ensimmäisellä kierroksella äänestettiin viisi kappaletta toiselle kierrokselle, jossa voittaja äänestettiin. Kilpailun voitti Lonnie Devantier kappaleella "Hallo Hallo".

## Tulos
### Ensimmäinen kierros

### Toinen kierros

## Lähteet
*
*https://www.hesselholdt.dk/03-dk/gamle/1990.html
*http://natfinals.50webs.com/90s_00s/Denmark1990.html

## Aiheesta muualla
*Koko karsintafinaali DR:n sivuilla: Osa 1, Osa 2
Dansk Melodi Grand Prix 1989

**Dansk Melodi Grand Prix 1989** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1989. Kilpailu pidettiin kutsukilpailuna tanskalaisille säveltäjille. Kutsutuilta säveltäjiltä saatiin yhteensä 88 ehdotuskappaletta, joista valittiin kymmenen finalistia. Finaali pidettiin 25. maaliskuuta Bella Center -kongressikeskuksessa Kööpenhaminassa. Voittajan valitsivat yhdeksän ympäri Tanskaa kokoontunutta alueraatia, joista kukin antoi mielestään viidelle parhaalle kappaleelle pisteitä kaavalla 8-6-4-2-1. Kilpailun voitti Birthe Kjær kappaleella "Vi maler byen rød".

## Tulos

## Lähteet
*
*https://www.hesselholdt.dk/03-dk/gamle/1989.html
*http://natfinals.50webs.com/70s_80s/Denmark1989.html

## Aiheesta muualla
*Koko karsintafinaali DR:n sivuilla: Osa 1, Osa 2
Dansk Melodi Grand Prix 1988

**Dansk Melodi Grand Prix 1988** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1988. Kilpailu pidettiin avoimena sävellyskilpailuna, johon lähetettiin 741 kappaletta. Lähetetyistä ehdotuksista valittiin kymmenen finalistia. Finaali pidettiin 27. helmikuuta Tanskan yleisradioyhtiö DR:n studiossa Kööpenhaminassa. Voittajan valitsivat viisi ympäri Tanskaa kokoontunutta alueraatia. Äänestys oli kaksikierroksinen. Esimmäisellä kierroksella valittiin viisi kappaletta toiselle kierrokselle, jossa kukin raati pisteytti kappaleet kaavalla 8-6-4-2-1. Kilpailun voitti duo Kirsten & Søren kappaleella "Ka' du se hva' jeg sa'?".

## Tulos
### Ensimmäinen kierros
:''Esiintymisjärjestys, ensimmäisen kierroksen tarkempaa tulosta ei julkaistu

### Toinen kierros

## Lähteet
*
*https://www.hesselholdt.dk/03-dk/gamle/1988.html
*http://natfinals.50webs.com/70s_80s/Denmark1988.html

## Aiheesta muualla
*Koko karsintafinaali DR:n sivuilla
Roman Sołtyk

**Roman Sołtyk** (1791–1843) oli puolalainen kenraali. Hän palveli 1807–1813 Varsovan suurherttuakunnan joukoissa ja osallistui muun muassa Leipzigin kansojentaisteluun, jossa hän joutui vangiksi. Puolan kapinan puhjettua 1830 Sołtyk määrättiin Veikselin oikealla rannalla muodostettavan armeijan päälliköksi. Valtiopäivillä hän teki ehdotuksen keisari Nikolain syrjäyttämisestä ja kansan suvereniteetin julistamisesta. Varsovan puolustuksessa hän vastusti viimeiseen asti antautumista. Hän oleskeli sitten Ranskassa, jossa hän kirjoitti teokset *Précis historique. politique et militaire de la révolution du 29 novembre* (1833) ja *Napoléon en 1812* (1836).

## Lähteet

## Aiheesta muualla
Vuorelan kirkko

**Vuorelan kirkko** on Siilinjärven Vuorelassa sijaitseva kirkko ja seurakuntakeskus. Sen on suunnitellut *Kaj Michael*, ja se on valmistunut vuonna 1977. Vuonna 1984 kirkko vaurioitui tulipalossa, ja uudistettuna se otettiin käyttöön seuraavana vuonna. Kirkon torni on valmistunut 1997. Vuonna 2016 valmistui remontti, jossa kirkon tiloja laajennettiin ja lapsi- ja nuorisotyölle rakennettiin toimistotilat.

Kirkkosali sijaitsee rakennuksen yläkerroksessa, ja sinne mahtuu 174 ihmistä. Alttarin takana olevassa ikkunassa on Lauri Ahlgrénin suunnittelema Vuorisaarnaa esittävä maalaus. Urkurakentamo Tuomen rakentamissa uruissa on kymmenen äänikertaa ja kaksi sormiota. Vihkiryijy ja muut kirkkotekstiilit ovat Päikki Prihan suunnittelemat. 

## Lähteet
Kruunusirkku

**Kruunusirkku** (*Catamblyrhynchus diadema*) on tangaroihin kuuluva lintulaji. Lajia tavataan Etelä-Amerikassa. Kruunusirkku luokitellaan joskus kuuluvaksi omaan heimoonsa Catamblyrhynchidae.

## Koko ja ulkonäkö
Kruunusirkku kasvaa 13–14 cm pitkäksi. Sukupuolet muistuttavat toisiaan ulkonäöltään. Lajin otsa on kirkkaan keltainen. Päälaki on musta ja selkä, siivet ja pyrstö ovat hyvin tumman siniharmaat. Kruunusirkun naama, rinta ja vatsa ovat punaruskeat.

## Levinneisyys ja elintavat
Kruunusirkun levinneisyysalue ulottuu Andeilla Venezuelan pohjoisosista aivan Argentiinan pohjoiskärkeen. Lajin elinympäristöä ovat kosteat *[[Chusquea]]*-suvun lajeja kasvavat vuoristometsät ja niiden reunamaat 1&nbsp;800–3&nbsp;500 metrin korkeudella merenpinnasta. Lintu liikkuu pareittain ja liittyy usein sekaparviin. Kruunusirkun ravintoa ovat hyönteiset.

## Lähteet
Xalq qəzeti

**Xalq qəzeti** (”Kansan lehti”) on Azerbaidžanin pääkaupungissa Bakussa ilmestyvä azerinkielinen sanomalehti.

Bolševikkien julkaiseman lehden ensimmäinen numero ilmestyi maanalaisena elokuussa 1919 nimellä *Kommunist*. Sen julkaisemista jatkettiin Azerbaidžanin sosialistisen neuvostotasavallan perustamisen jälkeen huhtikuussa 1920. Nykyään *Xalq qəzetin* edeltäjänä pidetään Azerbaidžanin demokraattisen tasavallan toukokuussa 1918 perustettua virallista lehteä *Azər­baycania*.

Azerbaidžanin kommunistisen puolueen, Azerbaidžanin SNT:n korkeimman neuvoston ja ministerineuvoston äänenkannattajana toiminut *Kommunist* oli neuvostoaikana tasavallan tärkein azerinkielinen päivälehti, jonka rinnalla ilmestyivät muun muassa venäjänkielinen *[[Bakinski rabotši]]* ja armeniankielinen *[[Komunist]]*. Lehden levikki oli 460&nbsp;000 kappaletta vuonna 1981.

Lehti julistautui riippumattomaksi vuonna 1991 ja otti nimen *Xalq qəzeti*. Vuodesta 1995 lähtien sen julkaisijana on toiminut 
Azerbaidžanin presidentin kanslia. Kuudesti viikossa ilmestyvän lehden paperiversion painos oli 4&nbsp;800 kappaletta marraskuussa 2023. Se ilmestyy myös Internetissä ja on luettavissa pdf-tiedostoina.

## Lähteet

## Aiheesta muualla
* Lehden sivusto
Yhdistetyn maailmancup 2023–2024

**Yhdistetyn maailmancup 2023–2024** alkoi 24. marraskuuta 2023 Kuusamon Rukalla ja päättyi 17. maaliskuuta 2024 Norjan Trondheimissä. Miesten maailmancupin voitti Jarl Magnus Riiber ja naisten maailmancupin Ida Marie Hagen.

## Kilpailukalenteri
### Miehet
:*Lähde: FIS*

### Naiset
:*Lähde: FIS*

### Sekajoukkueet

## Maailmancupin pisteet
### Miehet

#### Kokonaiscup
*Loppupisteet*

#### Maiden välinen cup
*Loppupisteet*

### Naiset

#### Kokonaiscup
*Loppupisteet*

#### Maiden välinen cup
*Loppupisteet*

## Lähteet